CELEX: 32012R0718
Language: bg
Date: 2012-08-07 00:00:00
Title: Регламент за изпълнение (ЕС) № 718/2012 на Комисията от 7 август 2012 година за изменение за 176-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

8.8.2012   
            
            
               BG
            
            
               Официален вестник на Европейския съюз
            
            
               L 211/1
            
         РЕГЛАМЕНТ ЗА ИЗПЪЛНЕНИЕ (ЕС) № 718/2012 НА КОМИСИЯТА
   от 7 август 2012 година
   за изменение за 176-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, спрямо които се прилага замразяването на средства и икономически ресурси по смисъла на този регламент.
            
         
               (2)
            
            
               На 26 юли 2012 г. Комитетът по санкциите към Съвета за сигурност на Организацията на обединените нации реши да извади едно физическо лице от списъка на лицата, групите и образуванията, спрямо които следва да се прилага замразяването на средства и икономически ресурси.
            
         
               (3)
            
            
               Приложение I към Регламент (ЕО) № 881/2002 следва да бъде съответно актуализирано,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 август 2012 година.
      
         
            За Комисията, от името на председателя,
         
         
            началникът на Службата за инструментите на външната политика
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      В категорията „Физически лица“ се заличава следното вписване:
      
         „Bekkay Harrach (известен също като a) Abu Talha al Maghrabi, б) al Hafidh Abu Talha der Deutsche („al Hafidh Abu Talha германеца“)). Дата на раждане: 4.9.1977 г. Месторождение: Berkane, Мароко. Националност: немска. Номер на паспорта: 5208116575 (немски паспорт, издаден в Бон, Германия, валиден до 7.9.2013 г.). Национален идентификационен номер: a) 5209243072 (немска Bundespersonalausweis (национална лична карта), издадена в Бон, Германия, валидна до 7.9.2013 г., б) J17001W6Z12 (немска шофьорска книжка, издадена в Бон, Германия). Дата на определянето, посочена в член 2а, параграф 4, буква б): 27.5.2009 г. Допълнителна информация: счита се, че към април 2009 г. се намира в граничната област между Афганистан и Пакистан.“